མི་སྲིད་སྙམ་ཡང་མངོན་སུམ་དུ།།མཐོང་བས་འཁྲུལ་བ་མེད་པར་ངེས།།དེ་བཞིན་གཤེགས་པའི་རིང་བསྲེལ་ནི།།རྡོ་རྗེ་རིན་ཆེན་ཀུན་གྱི་མཆོག།སྲིད་ཞིའི་ཁྱོན་གྱི་དངོས་པོ་རྣམས།།གཅིག་ཏུ་སྤུངས་ཀྱང་ཆར་མི་ཉེ།།ལྷ་མིའི་མཆོད་པ་བསམ་ཡས་ཀྱིས།།མངོན་པར་མདུན་བདར་མཐོང་བས་གྲོལ།།འཛམ་གླིང་མཛེས་པའི་རྟེན་མཆོག་ལ།།ལྷ་མིས་མཆོད་འོས་གནས་སུ་གྱུར།།དེ་ལྟར་ཉམས་མཚར་བརྗོད་འདི་ཡང་།།བློ་གྲོས་རྒྱ་མཚོས་རྒྱལ་ཟླ་བའི།།དཔའ་བོ་མཁའ་འགྲོའི་འདུ་བར་སྤྱོད།།དཀར་ཕྱོགས་ཚེས་བཅུར་སྦྱར་བ་དགེ།།།།